b'\n_START_ARTICLE_\nLystrup \xc3\x85\n_START_PARAGRAPH_\nLystrup \xc3\x85 er en 2,7 km lang \xc3\xa5 i Midtjylland der begynder ved nordbredden af Kuls\xc3\xb8 og l\xc3\xb8ber derfra i en nordlig retning til udl\xc3\xb8bet i Salten \xc3\x85. \xc3\x85en adskiller Snabeg\xc3\xa5rd Skov og Velling Skov og ligger i Natura 2000-omr\xc3\xa5de nr. 53 Sepstrup Sande, Vrads Sande, Velling Skov og Palsg\xc3\xa5rd Skov. Den nedre del er m\xc3\xa5lsat som gyde- og yngelopv\xc3\xa6kstomr\xc3\xa5de for laksefisk._NEWLINE_Ved Lystrupminde er der et stemmev\xc3\xa6rk med faldh\xc3\xb8jde ca. 4,3 m. Fra m\xc3\xb8lledammen ledes vandet gennem en betonkanal under Vrads-Bryrup-vejbroen til stemmev\xc3\xa6rkets nedstr\xc3\xb8msbro. Opstemningen har ikke v\xc3\xa6ret udnyttet i mange \xc3\xa5r, og i 1995 blev der anlagt en faunapassage best\xc3\xa5ende af 36 m r\xc3\xb8rgenneml\xc3\xb8b efterfulgt af et 109 m langt oml\xc3\xb8bsstryg. Ved Lystrupminde ligger Lystrupminde Naturskole .'